ಬಿಸಿ ನೀರಿನ ಬಕೆಟ್‍ನಲ್ಲಿ ಬಿದ್ದು 4 ವರ್ಷದ ಮಗು ಸಾವು

ಬೆಂಗಳೂರು: ಬಿಸಿ ನೀರಿನ ಬಕೆಟ್‍ನಲ್ಲಿ ಬಿದ್ದು 4 ವರ್ಷದ ಮಗು ಸಾವನ್ನಪ್ಪಿರುವ ಘಟನೆ ಬೆಂಗಳೂರಿನ ಯಲಹಂಕ ಓಲ್ಡ್ ಟೌನ್‍ನಲ್ಲಿ ನಡೆದಿದೆ.

ನಾಲ್ಕು ವರ್ಷದ ಶೇಷಾದ್ರಿ ಸಾವನ್ನಪ್ಪಿದ ಮಗು. ಮನೆಯಲ್ಲಿ ಬೆಳಗ್ಗೆ ನೀರು ಕಾಯಿಸೋದಕ್ಕೆ ತಾಯಿ ಬಕೆಟ್‍ನಲ್ಲಿ ಹೀಟರ್ ಹಾಕಿಟ್ಟಿದ್ದರು. ನೀರು ಕಾಯಿಸೋಕೆ ಇಟ್ಟು ಆಕೆ ಹೊರಗಡೆ ತೆರಳಿದ್ದ ವೇಳೆ ಆಟವಾಡುತ್ತಾ ಮಗು ಬಕೆಟ್ ಒಳಗೆ ಬಿದ್ದು ಸಾವನ್ನಪ್ಪಿದೆ.

ಘಟನೆ ಬಗ್ಗೆ ಯಲಹಂಕ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.

ಕಳೆದ ವಾರ ಮಂಡ್ಯದಲ್ಲಿ ಪೋಷಕರು ಅರಿವಿಲ್ಲದೆ ಅವಧಿ ಮುಗಿದ ಔಷಧಿಯನ್ನ ಮಗುವಿಗೆ ನೀಡಿದ್ದರಿಂದ ಎರಡು ವರ್ಷದ ಮಗು ಸಾವನ್ನಪ್ಪಿತ್ತು.